L-UE qed tieħu passi biex tipproteġi l-karatteristiċi ewlenin tas-sistema kummerċjali multilaterali. Illum il-Kunsill approva l- arranġament proviżorju ta' arbitraġġ tal-appell bejn bosta partijiet , sistema ġdida li biha l-UE, flimkien ma' membri parteċipanti oħra tad-WTO, ser ikunu jistgħu jegħlbu paraliżi li hemm bħalissa tal- Korp tal-Appell jsolvu t-tilwim kummerċjali bejniethom L-arranġament il-ġdid ser ikun temporanju, u bbażat fuq l-Artikolu 25 tal-Qbil dwar is-Soluzzjoni tat-Tilwim tad-WTO (DSU). Dan jirrifletti l-karatteristiċi ewlenin tas-sistema ta' appell tad-WTO. Bl-Arranġament il-membri parteċipanti ser ikunu jistgħu jgawdu minn soluzzjoni li torbot bil-liġi ta' tilwim kummerċjali u jkollhom id-dritt għal eżami ta' appell indipendenti u imparzjali tar-rapporti tal-bord, kif inhu l-każ fis-sistema tad-WTO. L-Arranġament huwa maħsub bħala arranġament temporanju, peress li l-UE għadha impenjata li taħdem mal-membri kollha tad-WTO biex issib soluzzjoni permanenti u urġenti għall-paraliżi tal-Korp tal-Appell tad-WTO. Informazzjoni ġenerali Il-Korp tal-Appell tad-WTO ma setax jisma' appelli mill-11 ta' Diċembru 2019. Dan minħabba li m'hemmx numru biżżejjed ta' membri tal-Korp wara li ħatriet ġodda ilhom imwaqqfin mill-2017. Fis-27 ta' Marzu 2020 il-ministri tal-pajjiżi membri tad-WTO li ġejjin ħabbru li kienu ddeċidew, soġġett għat-tlestija tal-proċeduri domestiċi rispettivi tagħhom, li jdaħħlu fis-seħħ l-Arranġament abbażi ta' dokument innegozjat bejniethom: L-Awstralja, il-Brażil, il-Kanada, iċ-Ċina, iċ-Ċilì, it-Tajpej Ċiniż, il-Kolombja, il-Costa Rica, l-Unjoni Ewropea, il-Gwatemala, Ħong Kong, iċ-Ċina, il-Messiku, New Zealand, in-Norveġja, Singapore, l-Iżvizzera, u l-Urugwaj. L-Arranġament huwa miftuħ għal kull membru tad-WTO biex jissieħeb, u ser isir operazzjonali man-notifika tiegħu lill-Korp għas-Soluzzjoni tat-Tilwim tad-WTO li huwa mistenni fil-ġimgħat li ġejjin. Il-Kunsill approva l-arranġament proviżorju ta' arbitraġġ tal-appell bejn bosta partijiet permezz ta' proċedura bil-miktub. Arranġament proviżorju ta' arbitraġġ tal-appell bejn bosta partijiet skont l-Artikolu 25 tad-DSU, 2 ta' April 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: